b'\n_START_ARTICLE_\nRohtosappi\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nRohtosapella on kaksi muunnosta, harsurohtosappi (var. erythraea) ja nuppirohtosappi (var. capitatum). Harsurohtosappi kasvaa 5\xe2\x80\x9340 senttimetri\xc3\xa4 korkeaksi. Sen ruusukelehdet ovat soikeansuikeat ja 3\xe2\x80\x937-suoniset. Varsilehdet ovat suipot ja 3-suoniset. Kukinto on punakukkainen ja sen kukat hyvin lyhytper\xc3\xa4isi\xc3\xa4.\n_START_SECTION_\nLevinneisyys\n_START_PARAGRAPH_\nRohtosappea tavataan laajalla alueella: melkein koko Euroopassa, l\xc3\xa4hialueilla Pohjois-Afrikassa ja Aasiassa sek\xc3\xa4 tulokkaana kaikilla muillakin mantereilla. Laji ei kasva Suomessa, sen l\xc3\xa4himm\xc3\xa4t esiintymispaikat ovat etel\xc3\xa4isess\xc3\xa4 Ruotsissa, Virossa sek\xc3\xa4 Ven\xc3\xa4j\xc3\xa4n puolella Karjalassa.  Ennen alueluovutuksia Neuvostoliitolle rohtosappi on kuitenkin kuulunut Suomen luonnonkasvistoon Laatokan Karjalassa ja Karjalankannaksella.'